wickkiey/tamil-wikipedia-chunked huggingface dataset:
# சயீது துறைமுகம்

## பொருளாதாரம்

இந்நகரம் 2009 மற்றும் 2010 ஆம் ஆண்டுகளில் மனித மேம்பாட்டுக் குறியீட்டின்படி எகிப்திய நகரங்களில் இரண்டாவது இடத்தைப் பிடித்தது. நகரத்தின் பொருளாதாரம் மீன்பிடித்தல்,வேதிப்பொருட்கள், பதப்படுத்தப்பட்ட உணவு, சிகரெட்டுகள் போன்ற தொழில்களை நம்பி இருக்கிறது. மேலும், இங்கு அமைந்துள்ள துறைமுகம் பருத்தி மற்றும் அரிசி போன்ற எகிப்திய பொருட்களின் ஏற்றுமதிக்கு ஒரு முக்கியமான துறைமுகமாகவும், சுயஸ் கால்வாய் வழியாக செல்லும் கப்பல்களுக்கு எரிபொருள் நிரப்பும் நிலையமாகவும் இருக்கிறது. இது சுங்க வரியில்லா துறைமுகமாகவும், குறிப்பாக கோடையில் ஒரு சுற்றுலா விடுதியாகவும் இருக்கிறது. இங்கு வலுவூட்டப்பட்ட கான்கிரீட்டினால் கட்டப்பட்ட உலகின் முதல் கலங்கரை விளக்கம் உள்ளது.  
அதன் சிறந்த புவியியல் இருப்பிடம் காரணமாக, நகரம் இறக்குமதி மற்றும் ஏற்றுமதி வணிகங்களுடன் தளவாட தொடக்க நிலைகளை ஈர்க்க வடிவமைக்கப்பட்டுள்ளது. 2019 ஆம் ஆண்டில், எகிப்திய அதிபர் அப்துல்_பத்தா அல்-சிசி தலைமையிலான புதிய சுயஸ் கால்வாய் கட்டுமானத்தை நகரம் கண்டது.
# புவாது துறைமுகம்

**புவாது துறைமுகம்** (Port Fuad) என்பது எகிப்தின் சயீது துறைமுக நகரத்தில் நிவாகத்தின் கீழுள்ள உள்ள ஒரு நகரமாகும். இந்நகரம் வடகிழக்கு எகிப்தில் சினாய் தீபகற்பத்தின் வடமேற்கு முனையில் சுயஸ் கால்வாயின் ஆசிய பக்கத்தில் சயீது துறைமுக நகரத்தின் குறுக்கே அமைந்துள்ளது. இந்நகரம் சயீது துறைமுக நகரத்தின் புறநகராகக் கருதப்படுகிறது. மேலும் பத்து இலட்சத்திற்கும் அதிகமான குடியிருப்பாளர்களைக் கொண்ட ஒரு பெருநகரப் பகுதியை உருவாக்குகின்றன. இஸ்தான்புல், துருக்கி ( ஆசியா / ஐரோப்பா ) மற்றும் கோலோன், பனாமா ( வடக்கு / தென் அமெரிக்கா ) போன்றவற்றுடன், உலகின் இரண்டு கண்டங்களில் பரவியிருக்கும் சில கண்டம் தாண்டிய நகரங்களில் இதுவும் ஒன்றாகும்.  
இந்நகரம் 81,591 மக்கள் தொகையைக் கொண்டுள்ளது (2015 நிலவரப்படி).
# புவாது துறைமுகம்

## வரலாறு

சயீத் துறைமுக நகரத்தில் அதிக அளவில் இருக்கும் மக்கள்தொகையை கட்டுபடுத்துவதற்காக இந்த நகரம் 1926 ஆம் ஆண்டில் நிறுவப்பட்டது. மேலும், அபோதைய ஆட்சியாளாராக இருந்த முதலாம் புவாதுவின் பெயரிடப்பட்டது. நவீன சகாப்தத்தில் எகிப்தின் மன்னன் என்ற பட்டத்தை முதலில் வைத்திருந்தவர் (முன்னர் எகிப்தின் சுல்தான் என்ற பட்டத்தை வைத்திருந்தார்)..  
1967 போருக்குப் பிறகு எகிப்தியர்கள் தங்கள் வசம் வைத்திருந்த சினாயின் ஒரே ஒரு பகுதி இந்த நகரம் மட்டுமே. இசுரேலுக்கும் எகிப்துக்கும் இடையே 1967 முதல் 1970 வரை இடம்பெற்ற ஒரு வரையறுக்கப்பட்ட ஓர் போரான தேய்வழிவுப் போரின் போது இசுரேலிய இராணுவம் இந்நகரத்தைக் கைப்பற்ற முயற்சித்தது. ஆனால் அம்முயற்சி தோல்வியடைந்தது. அக்டோபர் போருக்குப் பிறகு, 1978 ஆம் ஆண்டில் முகாம் டேவிட் உடன்படிக்கை இசுரேல் சினாயை எகிப்துக்கு சமாதானமாக திருப்பித் தர ஒப்புக்கொண்டது. பின்னர் இரு நாடுகளும் சமாதான ஒப்பந்தத்தில் கையெழுத்திட்டன. இன்று இந்நகரம் எகிப்துக்கான ஒரு முக்கிய வான் பாதுகாப்பு நிலையாக இருக்கிறது. இது முக்கியமான இடமாக இருந்தபோதிலும், 2006 ஆம் ஆண்டு நிலவரப்படி, நகரம் இன்னும் ஒரு குடியிருப்பு மண்டலமாகவே கருதப்பட்டது. மிகக் குறைந்த வசதிகளையும், பெரிய நகர அல்லது நகர மையங்களோ எதுவும் இங்கு இல்லை.
# புவாது துறைமுகம்

## நிலவியல்

இந்த நகரம் புவாது துறைமுகத் தீவில் அமைந்துள்ளது. ஒரு முக்கோண தீவான இது, வடக்கே மத்திய தரைக்கடலையும், மேற்கில் சுயஸ் கால்வாயையும் கொண்டுள்ளது. சுயஸ் கால்வாய் முதல் மத்தியதரைக் கடல் வரை கிழக்கு நோக்கி ஒப்பீட்டளவில் புதிய கிழக்கு கால்வாய். பிரதான கால்வாயின் கிழக்குப் பகுதியில் அமைந்துள்ள இந்த தீவு ஆசியாவின் ஒரு பகுதியாகக் கருதப்படுகிறது.  
சுயஸ் கால்வாய் ஆணையம் நகரத்தின் முக்கிய வேலைவாய்ப்பை உருவாக்குகிறது. மேலும் அதன் ஊழியர்கள் பெரும்பாலான மக்களைக் கொண்டுள்ளனர். இங்கு ஒரு பொது மருத்துவமனையும் உள்ளது.
# புவாது துறைமுகம்

## போக்குவரத்து

2016 வரை இந்த நகரத்தை படகினால் மட்டுமே அணுக முடியும். 2016 ஆம் ஆண்டில் நகரத்தை அடைய மிதக்கும் பாலம் திறக்கப்பட்டது.
# புவாது துறைமுகம்

## போக்குவரத்து

### சயீது துறைமுகத்தின் கிழக்குப் பகுதி

கால்வாயின் சினாய் பக்கத்தில், சயீது துறைமுகத்தின் கிழக்குப் பகுதி என்பது சமீபத்தில் தொடங்கப்பட்ட வளர்ச்சிப் பணியாகும். இது சுயஸ் கால்வாய் கொள்கலன் முனையத்தைக் கொண்டுள்ளது. இது 2004 இல் திறக்கப்பட்டது. சயீது துறைமுகத்தின் கிழக்குப் பகுதி ஒரு பக்க கால்வாய் 2016 இல் திறக்கப்பட்டது.  
நவம்பர் 2015 இல், எகிப்தின் குடியரசுத் தலைவர் அல்-சிசி கிழக்கு துறைமுகத்தில் ஒரு புதிய துறைமுக மேம்பாட்டு திட்டத்தை பொதுமக்களுக்காகத் தொடங்கினார்.  
மே 2018 இல், உருசிய தொழில்துறை மண்டலத்தின் வளர்ச்சிக்கு உருசியாவிற்கும் எகிப்துக்கும் இடையே ஒரு ஒப்பந்தம் கையெழுத்தானது.
# ஜாங்கிபூர்

| leader_name = மால்டா பிரிவு
| established_title = ஜாங்கிபூர் மாநகரசபை
| established_date = 1869
| founder =
| named_for =
| government_type = Municipality
| governing_body = Jangipur Municipality
| unit_pref = Metric
| area_footnotes =
| area_rank =
| area_total_km2 = 8.20
| elevation_footnotes =
| elevation_m = 11
| population_total = 88,165
| population_as_of = 2011
| population_rank =
| population_density_km2 = auto
| population_demonym =
| population_footnotes = 2011 ஆம் ஆண்டின் சனத்தொகை கணக்கெடுப்பின்படி ஜாங்கிபூரில் 122,875 பேர் வாழ்கின்றனர். ஜாங்கிபூர் மாநகரசபை 1869-ஆம் ஆண்டு பிரித்தானிய ஆட்சியின் போது நிறுவப்பட்டது. வங்காளம் மற்றும் ஆங்கிலம் ஆகியன இந்நகரத்தின் அதிகாரப்பூர்வ மொழிகள் ஆகும்.
# ஜாங்கிபூர்

## நிலவியல்

ஜாங்கீபூர் நகரம் 24.47° வடக்கு 88.07° கிழக்கு என்ற புவியியல் இருப்பிடத்தில், கடல் மட்டத்தில் இருந்து சராசரியாக 11 மீட்டர் (36 அடி) உயரத்தில் அமைந்துள்ளது.  
ஜாங்கீபூரில் சுமார் 213 மீட்டர் நீளமுள்ள பாகீரதி நதியின் தடுப்பணை அமைந்துள்ளது.
# ஜாங்கிபூர்

## சனத்தொகை

2011 ஆம் ஆண்டில் நடைப்பெற்ற சனத்தொகை கணக்கெடுப்பில், ஜாங்கீபூர் நகர ஒருங்கிணைப்பு 122,875 மக்கட்தொகையை கொண்டிருந்தது. மொத்த சனத்தொகையில் ஆண்களின் எண்ணிக்கை 62,734 ஆகவும், பெண்களின் எண்ணிக்கை 60,141 ஆகவும் காணப்பட்டது. இந்நகரில் 0–6 வயதிற்குட்பட்ட சிறுவர்களின் எண்ணிக்கை 16,299 ஆகும். மக்களின் எழுத்தறிவு விகிதம் 75.71 சதவீதமாக இருந்தது.  
2001 ஆம் ஆண்டின் இந்திய மக்கட் தொகை கணக்கெடுப்பின்படி, ஜாங்கீபூரில் 74,464 மக்கள் வாழ்கிறார்கள். மொத்த சனத்தொகையில் ஆண்கள் 51% வீதமும், பெண்கள் 49% வீதமும் வாழ்கிறார்கள். ஜாங்கீபூரின் சராசரி கல்வியறிவு விகிதம் 62% வீதம் ஆகும். இது தேசிய சராசரியான 59.5% ஐ விட அதிகமாகும். ஆண்களில் எழுத்தறிவு 68% வீதமாகவும், பெண்களின் எழுத்தறிவு 56% வீதமாகவும் காணப்பட்டது. ஜாங்கிபூரில் 15% வீதமானோர் 6 வயதுக்குட்பட்ட சிறுவர்கள் ஆவார்கள்.
# ஜாங்கிபூர்

## போக்குவரத்து

இந்த நகரம் முர்சிதாபாத் மாவட்ட தலைநகரமான பகாராம்பூரில் இருந்து 47 கிலோ மீற்றர் தூரத்திலும், கல்கத்தாவில் இருந்து, மேற்கு வங்காளத் தலைநகரான கல்கத்தாவில் இருந்து 211 கிலோ மீற்றர் தூரத்திலும் அமைந்துள்ளது.
ஜாங்கிபூர் நகரமானது மேற்கு வங்காளத் தலைநகரமான கொல்கத்தா நகருடனும், மாவட்ட தலைநகராகிய பஹாரம்பூருடன் என்.எச் 34 பாதை வழியாக நன்கு இணைக்கப்பட்டுள்ளது. ஜாங்கிபூர் சாலையில் ரகுநாத்கஞ்சில் (அசிம்கஞ்ச் - ஃபாரக்கா பாதையில்) இரயில் நிலையமொன்று அமைந்துள்ளது. பல விரைவுத் புகைவண்டிகள் மற்றும் பயணிகள் தொடருந்துகள் இந்நகரத்தை கடந்து செல்கின்றன. ரகுநாத்கஞ்ச் என்பது பகீரதி நதிக்கு எதிரே உள்ள ஜாங்கிபூரின் இரட்டை நகரமாகும்.
# ஜாங்கிபூர்

## கல்வி

ஜாங்கிபூர் நகரில் 1950 ஆம் ஆண்டில் ஜாங்கிபூர் கல்லூரி நிறுவப்பட்டது. கல்யாணி பல்கலைக்கழகத்துடன் இணைந்த இக்கல்லூரி வங்காளம், ஆங்கிலம், சமஸ்கிருதம், வரலாறு, புவியியல், தத்துவம், அரசறிவியல், பொருளாதாரம், இயற்பியல், வேதியியல், கணிதம், தாவரவியல், விலங்கியல் மற்றும் கணக்கியல் ஆகிய பாடங்களில் மேற் படிப்புகளை வழங்குகிறது. இந்தக் கல்லூரி 2016-17 ஆண்டு முதல், வங்காளம், ஆங்கிலம், வரலாறு மற்றும் கல்வி ஆகியவற்றில் முதுகலை படிப்புகளை தொலைதூரக் கல்வி முறையில் வழங்குகிறது. முர்ஷிதாபாத்தில் ஒரு மேலாண்மை மேம்பாட்டு கல்வி நிறுவனம் அமைக்கப்பட்டுள்ளது. 2014 ஆண்டில் இக்கல்வி நிறுவனத்தை அப்போதைய இந்திய ஜனாதிபதி ஸ்ரீ பிரணாப் முகர்ஜி திறந்து வைத்தார். இந்த நிறுவனம் இந்தியாவின் முதன்மை கல்வி நிறுவனங்களில் ஒன்றாக திகழ்கிறது.
# ஆங்காங்கில் சுற்றுலா

இரவு நேரத்தில் விக்டோரியா துறைமுகம்]]  
**ஆங்காங்கில் சுற்றுலா (Tourism in Hong Kong)** என்பது வளர்ந்து வரும் துறையாகும். இது ஆங்காங் பொருளாதாரத்தின் குறிப்பிடத்தக்க பகுதியாக மாறி வருகிறது. தொடர்ந்து வளர்ச்சியடைய 1999 ஆம் ஆண்டு சுற்றுலா ஆணையம் உருவாக்கப்பட்டது.
# ஆங்காங்கில் சுற்றுலா

## பின்னணி

2010 ஆம் ஆண்டில் ஆங்காங்கிற்கு ஒட்டுமொத்த சுற்றுலா பயணிகளின் வருகை 36 மில்லியனுக்கும் அதிகமானோர் வந்துள்ளனர், இது முந்தைய ஆண்டை விட 21.8% அதிகரிப்பு ஆகும். இந்த எண்ணிக்கையில் ஏறக்குறைய 22.5 மில்லியன் சீனர்கள் வந்தவர்கள். சூலை 2011 ஆண்டு 3.8 மில்லியனுக்கும் அதிகமான பார்வையாளர்கள் ஆங்காங்கிற்கு வந்துள்ளனர் இது ஆங்காங் மக்கள்தொகையில் பாதிக்கும் மேற்பட்டவர்கள் ஆகும்.  
சுற்றுலா, பன்னாட்டு வணிகம் மற்றும் நிதிச் சேவைகள் ஆகிய மூன்றும் ஆங்காங்கின் முக்கிய பொருளாதர ஆதாரங்கள் ஆகும். ஆனால் 2019 ஆம் ஆண்டு போராட்டங்களால் 2019க்கான பொருளாதாரம் 2018 ஆம் ஆண்டுடன் ஒப்பிடும் போது 40% சரிந்துள்ளது என்று நிதி அமைச்சர் தெரிவித்துள்ளார்.
# ஆங்காங்கில் சுற்றுலா

## அதிகமாக வருகை தந்த 15 நாடுகளின் பட்டியல்

ஆங்காங்கிற்கு கடந்த மூன்று ஆண்டுகளில் சுற்றுலா பயணிகள் வருகை தந்த நாடுகள்:
| 7/2019 | 2018 | 2017 | 2016 | 2015 | 2014 |  |  |
| --- | --- | --- | --- | --- | --- | --- | --- |
| சீனா | 31,734,205 | 51,038,230 | 44,445,259 | 42,778,145 | 45,842,360 | 47,247,675 |  |
| 1,076,548 | 1,925,234 | 2,010,755 | 2,011,428 | 2,015,797 | 2,031,883 |  |  |
| 815,310 | 1,421,411 | 1,487,670 | 1,392,367 | 1,243,293 | 1,251,047 |  |  |
| 764,413 | 1,287,773 | 1,230,010 | 1,092,329 | 1,049,272 | 1,078,766 |  |  |
| 752,659 | 1,304,232 | 1,215,629 | 1,211,539 | 1,181,024 | 1,130,566 |  |  |
| 576,341 | 894,821 | 894,489 | 791,171 | 704,082 | 634,744 |  |  |
| 363,866 | 571,606 | 560,207 | 594,615 | 529,410 | 485,121 |  |  |
| 336,767 | 580,167 | 567,881 | 575,812 | 574,270 | 603,841 |  |  |
| 332,306 | 572,739 | 555,353 | 551,930 | 529,505 | 520,855 |  |  |
| 333,922 | 610,508 | 627,612 | 674,006 | 675,411 | 737,911 |  |  |
| 268,843 | 510,601 | 516,701 | 535,542 | 544,688 | 589,886 |  |  |
| 267,712 | 427,007 | 482,022 | 464,406 | 413,568 | 492,004 |  |  |
| 209,501 | 377,992 | 370,335 | 369,363 | 358,448 | 354,408 |  |  |
| 234,368 | 386,681 | 392,853 | 480,906 | 531,770 | 516,084 |  |  |
| 136,210 | 226,819 | 225,183 | 226,594 | 213,802 | 218,530 |  |  |
| 108,507 | 201,850 | 204,130 | 213,641 | 209,825 | 217,065 |  |  |
| 85,222 | 161,916 | 148,098 | 142,664 | 151,469 | 202,141 |  |  |
| 51,955 | 93,863 | // | // | // | // |  |  |
| 34,948 | 56,807 | // | // | // | // |  |  |
| மொத்தம் | 40,068,825 | 65,147,555 | 58,472,157 | 56,654,903 | 59,307,596 | 60,838,836 | } |
# எகிப்தின் முதலாம் அப்பாசு

எகிப்தின் முதலாம் அப்பாசு (Abbas I of Egypt) (1 சூலை 181213 சூலை 1854) இவர் எகிப்து மற்றும் சூடானின் ஆளுநராக இருந்தார். இவர் அல்பேனியரான துசுன் பாஷாவின் மகனும், எகிப்தையும், சூடானையும் ஆண்டுவரும் முகம்மது அலி வம்சத்தை நிறுவியவருமான முகம்மது அலியின் பேரனுமாவார்.
# எகிப்தின் முதலாம் அப்பாசு

## ஆரம்ப ஆண்டுகள்

இவர், 1812 சூலை 1 அன்று ஜித்தாவில் பிறந்தார். கெய்ரோவில் வளர்க்கப்பட்டார். முகம்மது அலியின் பேரன் என்பதால், தனது மாமா இப்ராகிம் பாஷாவுக்குப் பின் 1848 இல் எகிப்தையும் சூடானையும் ஆட்சி செய்தார்.  
அந்த காலகட்டத்தின் முன்னணி வரலாற்றாசிரியரான அல்-ஜபார்த்தியின் கூற்றுப்படி, முதலாம் அப்பாசு கெய்ரோவில் பிறந்தார். அப்போது இவருடைய தந்தை துசுன் பாஷா வாகாபிச இயக்கத்திற்கு எதிராக ஹெஜாஸ் போராடிக் கொண்டிருந்தார். இவரும்,ஒரு இளைஞனாக, சிரியப் போரில் தனது மாமா இப்ராகிம் பாஷாவின் கீழ் லெவண்டில் போராடினார். மன நலம் குன்றியதால் முகம்மது அலி பாஷா 1848 செப்டம்பர் 1 ஆம் தேதி பதவியில் இருந்து நீக்கப்பட்டார். அவருக்குப் பதிலாக அவரது மகன் இப்ராகிம் பாஷா, 1848 செப்டம்பர் 1 முதல் 1848 நவம்பர் 10 ஆம் தேதி தான் இறக்கும் வரை எகிப்து மற்றும் சூடானின் ஆட்சியாளராக சிலகாலம் ஆட்சி செய்தார். இப்ராகிமின் மரணம் அப்பாசை 1848 நவம்பர் 10 முதல் 1849 ஆகத்து 2 வரை (முகம்மது அலி பாஷா இறந்த தேதி) எகிப்து மற்றும் சூடானின் அரசப்பிரதிநிதியாக்கியது. இவர் எகிப்து மற்றும் சூடானின் ஆட்சியாளராக 1854 ஜூலை 13 வரை இருந்தார்.
# எகிப்தின் முதலாம் அப்பாசு

## எகிப்தின் ஆட்சியாளர்

அப்பாஸ் பெரும்பாலும் வெறும் கவர்ச்சிகரமானவர் என்றே வர்ணிக்கப்படுகிறார். இவர் பிற்போக்குத்தனமான, கோபமான மற்றும் அமைதியானவராகக் காணப்பட்டார். மேலும் இவர் தனது பெரும்பாலனா நேரத்தை அரண்மனையிலேயே கழித்தார். இவர் அதிகாரத்தில் இருக்கும் வரை, அவரது தாத்தாவின் பணிகளை அது நல்லதோ அல்லது கெட்டதோ அதை இல்லாததாக்கினார். மற்றவற்றுடன் இவர் வர்த்தக ஏகபோகங்கள், மூடப்பட்ட தொழிற்சாலைகள் மற்றும் பள்ளிகளை ஒழித்தார். மேலும் பிராந்தியத்தின் இராணுவத்தின் வலிமையை 9,000 வீரர்களாகக் குறைத்தார். நைல் அணையின் கட்டுமானத்தையும் இவர் நிறுத்தி சுயஸ் கால்வாய் அமைப்பதை எதிர்த்தார்.
# எகிப்தின் முதலாம் அப்பாசு

## வெளிநாட்டு உறவுகள்

எகிப்தையும் சூடானையும் செல்வத்தை கொள்ளையடிக்கும் சாகசக்காரர்களுக்கு இவர் அணுக முடியாதவராக இருந்தார். மேலும் அனைத்து வெளிநாட்டு வணிகங்களையும் எதிர்த்தார். இருப்பினும், பிரித்தானிய அரசாங்கத்தின் வற்புறுத்தலின் பேரில், அலெக்சாந்திரியாவிலிருந்து கெய்ரோவுக்கு ஒரு இருப்புப் பாதை அமைக்க அனுமதித்தார். பதிலுக்கு, உதுமானியர்களுடனான ஒரு தகராறில் ஆங்கிலேயர்கள் இவருக்கு உதவினார்கள்.  
ஐரோப்பியர்களின் எதிர்மறையான கொள்கைகளாலும், அவர்களின் செல்வாக்கு காரணமாகவும் இவருக்கு அவர்களை பிடிக்காமல் போனது. காலப்போக்கில் இவரது பெயர் மிகைப்படுத்தப்பட்டு, இவர் உண்மையில் இருந்ததை விட மோசமானவராக சித்தரிக்கப்பட்டார். இவர் இறந்த பிறகு எகிப்தில் 1850 இல் 3,000 லிருந்த ஐரோப்பியர்கள் எண்ணிக்கை 1882இல் 90,000 ஆகவும், 1900 வாக்கில் 200,000 ஆகவும் உயர்ந்தது.
# எகிப்தின் முதலாம் அப்பாசு

## கிரிமியப் போர்

கிரிமியப் போரின்போது இவர் துருக்கி சுல்தானுக்கு தனது 12 போர்க்கப்பல்களும், 19,000 துருப்புக்களும், 72 துப்பாக்கிகளையும் கொண்ட தனது கடற்படைக் கப்பலைப் பயன்படுத்த அனுமதித்தார். பின்னர் துருப்புக்களின் எண்ணிக்கை 40,000 ஆக உயர்த்தப்பட்டது.
# எகிப்தின் முதலாம் அப்பாசு

## குதிரை இனப்பெருக்கம்

அப்பாஸின் தனிப்பட்ட விருப்பத்தில்அரேபிய குதிரைகளின் இனப்பெருக்கம் இருந்தது. இது இவரது வாழ்க்கையின் மிகுந்த ஆர்வம் எனக் என்று கூறப்பட்டது. முகம்மது அலி தொடங்கிய இனப்பெருக்கம் திட்டத்தை இவர் தொடர்ந்தார். இவரது வளர்ச்சியும் தரமான குதிரை இனங்களை கையகப்படுத்துவதும் நவீன குதிரை இனப்பெருக்கத்தில் பெரும் தாக்கத்தை ஏற்படுத்தியது. முகம்மது அலியும், இவரும் தனித்துவமான பண்புகளை அங்கீகரித்தனர். மேலும், பெடோயின் பழங்குடியினரால் வளர்க்கப்பட்ட குதிரையினங்களின் மேல் கவனம் செலுத்தினர். 23 வயதில், இவர் தனது தாத்தாவின் குதிரை வளர்ப்பு திட்டத்தின் பொறுப்பை ஏற்றார். ஆட்சியாளரானதும், இவர் கூடுதல் குதிரைகளைக் குவித்து, விலங்குகளின் வரலாறுகளையும் அவற்றின் இனங்களையும் கவனமாக ஆவணப்படுத்தினார். அவை இன்றும் பாதுகாக்கப்பட்டு வருகின்றன.
# எகிப்தின் முதலாம் அப்பாசு

## இறப்பு

13 சூலை 1854 இல், இவர் தனது அரண்மனையில் தனது இரண்டு அடிமைகளால் கொலை செய்யப்பட்டார். இவர் தனது ஊழியர்களிடம் காட்டிய கொடுமை கொலைக்கு ஒரு நோக்கம் என்று கூறப்பட்டது. உதாரணமாக, அரேபிய குதிரை வளர்ப்பாளரான *லேடி அன்னே பிளண்ட்*, என்பவரின் கூற்றுப்படி குதிரையின் கால்களை சரியாக பராமரிக்காமல் போனதால் குதிரை பராமரிப்பாளரின் காலில் ஒரு சூடான குதிரை இலாடத்தை கட்டிக்கொள்ள இவர் ஒருமுறை உத்தரவிட்டதாகக் கூறப்பட்டது.
# எகிப்தின் முதலாம் புவாது

**முதலாம் புவாது** (Fuad I) (26 மார்ச் 1868 - 28 ஏப்ரல் 1936) இவர் எகிப்தின் சுல்தானாகவும், பின்னர் எகிப்து மற்றும் சூடானின் மன்னனாகவும், நூபியா, கோர்தோபன் மற்றும் தார்பூரின் இறையாண்மை மன்னனாகவும் இருந்தர். முகம்மது அலி வம்சத்தைச் சேர்ந்த எகிப்து மற்றும் சூடானின் ஒன்பதாவது ஆட்சியாளரான இவர், இவரது அண்ணன் உசேன் கமால் என்பவருக்குப் பின்னர் 1917 ஆம் ஆண்டில் சுல்தானானார். 1922 இல் ஐக்கிய ராச்சியம் எகிப்திய சுதந்திரத்தை அங்கீகரித்தபோது இவர் சுல்தானின் மன்னன் என்ற பட்டம் பெற்றார்.
# எகிப்தின் முதலாம் புவாது

## ஆரம்ப கால வாழ்க்கை

கெய்ரோவில் உள்ள கிசா அரண்மனையில் இசுமாயில் பாஷாவின் ஏழாவது மகனாக இவர் பிறந்தார். இவர் தனது குழந்தைப் பருவத்தை நாடுகடத்தப்பட்ட தந்தையுடன் நபொலியில் கழித்தார். இத்தாலியின் துரினில் உள்ள இராணுவக் கழகத்தில் கல்வியைப் பெற்றார். இவரது தாய் பெரியல் காதின் என்பவராவர்.  
சுல்தானாக மாறுவதற்கு முன்பு, கெய்ரோ பல்கலைக்கழகத்தை நிறுவுவதில் இவர் முக்கியப் பங்கு வகித்தார். 1908 ஆம் ஆண்டில் பல்கலைக்கழகத்தின் முதல் அதிகாரியானார். மேலும் 1913 இல் தான் பதவி விலகும் வரை அந்தப் பதவியில் இருந்தார். இவருக்குப் பிறகு அப்போதைய அமைச்சராக இருந்த நீதிபதி உசேன் ருஷ்டி பாஷா அதிகாரியாக நியமிக்கப்பட்டார். 1913 ஆம் ஆண்டில், ஒரு வருடத்திற்கு முன்னர் உதுமானியப் பேரரசிலிருந்து அதன் சுதந்திரத்தைப் பெற்றிருந்த அல்பேனியாவின் சிம்மாசனத்தை தனக்காகப் பெற முடியவில்லை. அந்த நேரத்தில், எகிப்து மற்றும் சூடானை இவரது மருமகன் இரண்டாம் அப்பாசு ஆட்சி செய்து வந்தார். மேலும் புவாது தனது சொந்த நாட்டில் மன்னராக மாறுவதற்கான வாய்ப்பு தொலைதூரத்திலேயே இருந்தது. இவர், 1915 முதல் 1918 வரை எகிப்திய புவியியல் சங்கத்தின் தலைவராகவும் பணியாற்றினார்.
# எகிப்தின் முதலாம் புவாது

## ஆட்சி

இவர், அல்பேனிய சிம்மாசனத்திற்கான வேட்பாளராக பரிசீலிக்கப்பட்டார். ஆனால் இறுதியில் இவர் ஒரு கிறிஸ்தவ ஆட்சியாளருக்கு ஆதரவாக புறக்கணிக்கப்பட்டார். இவர் 1917 இல் தனது சகோதரர் உசேன் கமாலின் மரணத்தின் பின்னர் எகிப்து சுல்தானகத்தின் அரியணை ஏறினார். 1919 எகிப்திய புரட்சிக்குப் பின்னர், ஐக்கிய இராச்சியம் எகிப்து மீதான அதன் கட்டுப்பாடை முடித்துக் கொண்டு, பிப்ரவரி 28, 1922 அன்று ஒரு இறையாண்மை கொண்ட நாடாக அங்கீகரித்தது. மார்ச் 15, 1922 இல், புவாது தனது பட்டத்தை எகிப்தின் சுல்தானிலிருந்து எகிப்து மன்னராக மாற்றுவதற்கான ஆணையை வெளியிட்டார். 1930 ஆம் ஆண்டில், 1923 அரசியலமைப்பை இரத்துசெய்து, புதிய அரசியலமைப்பை மாற்றுவதன் மூலம் மகுடத்தின் அதிகாரத்தை வலுப்படுத்த அவர் முயன்றார். இது நாடாளுமன்ற உறுப்பினர்களின் அளவிலேயே மட்டுப்படுத்தப்பட்டது. பெரிய அளவிலான மக்கள் அதிருப்தி 1935 இல் முந்தைய அரசியலமைப்பை மீட்டெடுக்க இவரை கட்டாயப்படுத்தியது.  
1923 அரசியலமைப்பு இவருக்கு பரந்த அதிகாரங்களை வழங்கியது. நாடாளுமன்றத்தை கலைப்பதற்கான தனது உரிமையை இவர் அடிக்கடி பயன்படுத்தினார். இவரது ஆட்சியின் போது, அரச விருப்பப்படி அமைச்சர்களும் பதைவிறக்கம் செய்யப்பட்டனர். மேலும் நாடாளுமன்றங்கள் அவற்றின் முழு நான்கு ஆண்டு காலத்திற்கு ஒருபோதும் நீடிக்கவில்லை. ஆனால் அடிக்கடி கலைக்கப்பட்டன.
# எகிப்தின் முதலாம் புவாது

## ஆட்சி

### பேரரசின் காப்பகங்களை உருவாக்குதல்

நவீன எகிப்திய வரலாற்று வரலாற்றில் புவாது ஒரு கருவியாக இருந்தார். ஐரோப்பிய காப்பகங்களிலிருந்து தனது தந்தைவழி மூதாதையர்களுடன் தொடர்புடைய கடிதங்களை எண்பத்தேழு தொகுதிகளை நகலெடுக்கவும், மொழிபெயர்க்கவும், ஏற்பாடு செய்யவும், பின்னர் 1930 களில் பேரரசின் காப்பகங்களாக மாறிய எகிப்திய காப்பகங்களிலிருந்து பழைய ஆவணங்களை சேகரிக்கவும் ஏராளமான காப்பகவாதிகளை இவர் நியமித்தார். தனது மூதாதையர்களை - குறிப்பாக தனது தந்தை, தாத்தா தாத்தா இப்ராகிம் பாஷா, தனது மூத்த தாத்தா முகம்மது அலி - தேசியவாதிகள் மற்றும் நற்பண்புள்ள மன்னர்கள் என சித்தரிக்க இவர் மேற்கொண்ட முயற்சிகள் எகிப்திய வரலாற்றில் நீடித்த செல்வாக்கை கொண்டிருக்கும்.
# எகிப்தின் முதலாம் புவாது

## தனிப்பட்ட வாழ்க்கை

இவர், கெய்ரோவில் சிவாக்கியர் கானும் எஃபெண்டி என்பவரை முதல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர். இசுமாயில் புவாது என்ற ஒரு மகன் பிறந்து, குழந்தை பருவத்திலேயே இறந்தார். போக்கியா என்ற ஒரு மகள் இருந்தார். இந்த இணை 1898 இல் விவாகரத்து செய்தது.  
பின்னர், நசிலி சப்ரி என்பவரை கெய்ரோவில் உள்ள புஸ்டன் அரண்மனையில் 24 மே 1919 இல் இரண்டாவது திருமணம் செய்து கொண்டார். இவர்களுக்கு ஐந்து குழந்தைகள் இருந்தனர். எகிப்த்தின் எதிர்கால மன்னன் பாரூக், என்ற ஒரு மகனும், பாவ்சியா (ஈரானின் ராணி ஆனார்), பைசா, பைக்கா, பாத்தியா. என்ற நான்கு மகள்களும் இருந்தனர்.
# சச்சி (எழுத்தாளர்)

**கே. ஆர். சச்சிதானந்தன்** (K. R. Sachidanandan 1972 -18 ஜூன் ,2020) தொழில்முறை ரீதியாக இவர் சச்சி என அழைக்கப்படுகிறார். இவர் ஓர் இந்தியத் திரைப்பட திரைக்கதையாளர், இயக்குநர், தயாரிப்பாளர். இவர் பெரும்பான்மையாக மலையாளத் திரைப்படங்களில் பனியாற்றுகிறார். துவகத்தில் இவர் சச்சி-சேது எனும் இரட்டை எழுத்தாளர்களாக அறியப்பட்ட இவர் *சாக்லேட்* (2007), *ராபின்ஹுட்* (2009), *மேக்கப்மேன்* (2011) மற்றும் *சீனியர்ஸ்* (2012) ஆகிய திரைப்படங்களில் இருவரும் இணைந்து பணியாற்றினர். 2012 ஆம் ஆண்டு *ரன் பேபி ரன்* திரைப்படத்தின் மூலம் திரைக்கதை எழுத்தாளராகவும், *அனார்கலி* (2015) படத்தின் மூலம் இயக்குநராகவும் அறிமுகமானார். இவர் *தக்காளி பிலிம்ஸ்* எனும் தனது சொந்த நிறுவனத்தின் மூலம் *செட்டாயீஸ்* (2012) எனும் திரைப்படத்தை இணைந்து தயாரித்தார். அதைத் தொடர்ந்து *ராமலீலா* (2017), *ஷெர்லாக் டாம்ஸ்* (2017), மற்றும் *டிரைவிங் லைசென்ஸ்* (2019) ஆகிய திரைப்படங்களைத் தயாரித்தார்.இவரது கடைசி படம் அய்யப்பனும் கோஷியும் (2020) ஆகும். இவர் ஜூன் 18, 2020 அன்று திருச்சூரில் உள்ள ஜூபிலி மிஷன் மருத்துவமனையில் இறந்தார். அப்போது அவருக்கு வயது 48 ஆகும்.
# சச்சி (எழுத்தாளர்)

## ஆரம்பகால வாழ்க்கை

இந்தியாவின் கேரளாவின் திருச்சூர் மாவட்டத்தில் உள்ள கொடுங்கல்லூரில் சச்சி பிறந்து வளர்ந்தார். மாலியங்கராவின் எஸ்.என்.எம் கல்லூரியில் வணிகத்தில் இளங்கலை பட்டமும், எர்ணாகுளத்தில் உள்ள அரசு சட்டக் கல்லூரியில் எல்.எல்.பி. பயின்றார் . கேரள உயர்நீதிமன்றத்தில் குற்றவியல் சட்டம் மற்றும் அரசியலமைப்புச் சட்டத்தில் வழக்கறிஞராக எட்டு ஆண்டுகள் பயிற்சி பெற்றார். கல்லூரியில் படித்த காலத்தில், சச்சி பல நாடகங்களையும் இயக்கியுள்ளார்.
# சச்சி (எழுத்தாளர்)

## இறப்பு

திருச்சூர் ஜூபிலி மிஷன் மருத்துவமனையில் இதய நிறுத்தம் ஏற்பட்டதைத் தொடர்ந்து சச்சி 2020 ஜூன் 18 அன்று இறந்தார். அவர் இறப்பதற்கு சில நாட்களுக்கு முன்னர் திரிசூரின் வடக்கஞ்சேரி, மேக்ஸ் கேர் மருத்துவமனையில் செய்யப்பட்ட இடுப்பு மாற்று அறுவை சிகிச்சையைத் தொடர்ந்து ஏற்பட்ட சிக்கல்களால் இதய நிறுத்தம் ஏற்பட்டது.
# புதுக்கோடு

**புதுக்கோடு** (**புடுகோடு** மற்றும் **புத்துக்கோடு** என்றும் உச்சரிக்கப்படுகிறது) ஒரு கிராமம் மற்றும் கிராம பஞ்சாயத்து பாலக்காடு மாவட்டம் கேரள மாநிலம், இந்தியா. இது பரதபுழாவின் துணை நதியான மங்களம் நதியின் மேற்குக் கரையில், அலதூரிலிருந்து 12 கி.மீ. வடக்கஞ்சேரி இலிருந்து 4 கி.மீ. தொலைவில் அமைந்துள்ளது.
# புதுக்கோடு

## புள்ளிவிவரங்கள்

2001 இந்தியா மக்கள் தொகை கணக்கெடுப்ப, புதுக்கோடு மக்கள் தொகை 20,673, 10,047 ஆண்கள் மற்றும் 10,626 பெண்கள்.
# புதுக்கோடு

## கலாச்சாரம்

ஸ்ரீ அன்னபூர்னேஸ்வரி கோயில் பகவதி நான்கு தெருக்களின் சந்திப்பில் அமைந்துள்ள ஒரு வழிபாட்டுத் தலமாகும்: புதுக்கோடு அக்ரஹாரத்தின் தெற்கு, கிழக்கு, வடக்கு மற்றும் மேற்கு. ஒவ்வொரு தெருவும் ஒரு கிராமம் என்று குறிப்பிடப்படுகிறது. பரசுராமர் நிறுவிய 108 துர்கா கோயில்களில் இந்த கோயில் ஒன்று என்று நம்பப்படுகிறது.  
வடக்கு கிராமத்தின் முடிவில், ஒரு சிவன் கோயில் மற்றும் நீர் தொட்டி உள்ளது. இதற்கு முன்னர் கோயில் மிகவும் பணக்காரராக இருந்தது, கோவிலில் பயன்படுத்தப்படும் அனைத்து பாத்திரங்களும் கட்டுரைகளும் தங்கத்தால் செய்யப்பட்டவை என்று புராணக்கதை. இந்த கோவிலில் ஒவ்வொரு மாலையும் * ஷியாமலா தண்டகம் * என்று கோஷமிடுவதற்கான ஒரு பாரம்பரியம் உள்ளது.  
சிவன் கோயிலுக்கு அடுத்து, சிவமஹால் என்று அழைக்கப்படும் மண்டபம் கட்டப்பட்டுள்ளது. சிவமஹாலில் ஒரு தொடக்கப்பள்ளி, ஒரு உயர்நிலைப் பள்ளி, பாரதிய வித்யா பவன் கிளை மையம் மற்றும் ஒரு ஆயுர்வேத மருத்துவமனை ஆகியவை அடங்கும். வரலாற்று ரீதியாக பெரிய பிராமண மக்கள் தொகை இருந்தபோதிலும், புத்துக்கோடு கராபோட்டா இல் புதிதாக கட்டப்பட்ட மசூதிக்கு சொந்தமானது.  
வரலாற்று ரீதியாக மிகப்பெரிய முஸ்லீம் சமூகமான ராவுத்தர் மக்களும் புதுக்கோட்டில் உள்ளனர். மரலாத் தேரு, சீனிகா தேரு, பனங்கட் தேரு, பல்லி தேரு, தெக்கு தேரு, மெலே தேரு, புத்து தேரு இவர்களில் நன்கு அறியப்பட்டவர்கள். அவர்கள் மலையாளத்தையும் தமிழையும் தங்கள் பொதுவான மொழியாகப் பயன்படுத்துகிறார்கள்.  
புதுக்கோடில் கொண்டாடப்படும் முக்கிய திருவிழா 10 நாட்கள் மற்றும் 9 இரவுகளில் பரவியிருக்கும் **நவராத்திரி விழா** ஆகும். நவராத்திரி கொண்டாட்டத்தின் போது கிராமத்தில் உள்ள அனைத்து வீடுகளும் பொம்ம கொலுவால் அலங்கரிக்கப்படும், மேலும் ஒவ்வொரு கிராமத்திற்கும் பகவதி கோயிலுக்குள் தங்கள் கொண்டாட்டங்களைச் செய்ய சிறப்பு நாள் வழங்கப்படுகிறது.
குறிப்பிட்ட நாளில், கிராமத்தைச் சேர்ந்த அமைப்பாளர்கள் யானை, பஞ்சாவத்யம், மேலம் போன்றவற்றை ஏற்பாடு செய்து யானை மீது பகவதியின் சிலையை தங்கள் கிராமத்திற்கு எடுத்துச் செல்வார்கள். அனைத்து 10 நாட்களிலும், கோவிலுக்கு வரும் மக்களுக்கு மதிய உணவு இலவசமாக வழங்கப்படுகிறது. ஒரு நாளைக்கு சராசரியாக கிட்டத்தட்ட 2000 பேர் மதிய உணவு சாப்பிடுவார்கள்.
# புதுக்கோடு

## கல்வி

சர்வஜன் உயர்நிலைப்பள்ளி கிராமத்தில் அமைந்துள்ளது. இது சுமார் 70 ஆண்டுகளுக்கு முன்பு ஸ்ரீ அன்னபூர்னேஸ்வரி கோயிலின் மேற்கு நாடாவுக்கு முன்னால் கட்டப்பட்டது, மேலும் இது மற்றொரு கோயிலின் முன்னால் உள்ளது. ஆரம்பத்தில் இது பெண்கள் கல்விக்காக மட்டுமே தொடங்கப்பட்டது, ஆண்டுகள் செல்லச் செல்ல, பள்ளி விரிவடைந்து, நர்சரி வகுப்பிலிருந்து பத்தாம் வகுப்பு வரை மாணவர்களைத் தயாரிக்கத் தொடங்கியது.
# புதுக்கோடு

## குறிப்பிடத்தக்க நபர்கள்

புதுக்கோட்டின் நன்கு அறியப்பட்ட குடியிருப்பாளர்களில் புதுக்கோடு கிருஷ்ணமூர்த்தி, கர்நாடக இசை ஐயன் மற்றும் பி. ஆர். சுந்தரம் ஐயர், அதன் பேரன் பி. சி.ஸ்ரீராம், இந்திய சினிமாவில் ஒளிப்பதிவாளர். சுந்தரம் ஐயர் கிராமத்தில் சமஸ்கிருதக் கல்லூரியை நிறுவினார்.
# தேவகாந்தன்

**தேவகாந்தன்** (பிறப்பு: 1947) ஒரு குறிப்பிடத்தக்க கனேடிய-ஈழத்து எழுத்தாளர். இவர் ‘கனவுச் சிறை’ என்ற மகா நாவலின் மூலமாக தமிழ்ப் பரப்பில்கவனிப்பைப் பெற்றவர். சிறுகதை, குறுநாவல், நாவல், கட்டுரை ஆகிய துறைகளில் தொடர்ந்து ஈடுபட்டு வருகிறார்.
# தேவகாந்தன்

## வாழ்க்கைச் சுருக்கம்

யாழ்ப்பாணம், சாவகச்சேரியில் பிறந்த இவர் டிறிபேக் கல்லூரியில் உயர்கல்வியை முடித்தவர். 1984 முதல் 2003 வரை தமிழ்நாட்டில் வாழ்ந்தார். தற்போது புலம்பெயர்ந்து கனடா, தொராண்டோவில் வதிகிறார்.
# தேவகாந்தன்

## பத்திரிகைப் பணி

1968-1974 வரை ஈழநாடு நாளிதழில் பணி புரிந்தவர். தமிழ்நாட்டிலிருந்து வெளிவந்த *இலக்கு* சிற்றிதழின் ஆசிரியராகப் பணியாற்றினார். தற்போது கனடாவில் இருந்து வெளியாகும் *கூர்* இலக்கிய இதழின் ஆசிரியராக உள்ளார்.
# தேவகாந்தன்

## எழுத்துத்துறை

கண்டியிலிருந்து வெளியாகிய ‘செய்தி’ வாரப்பத்திரிகையில் “குருடர்கள்” என்ற முதற்சிறுகதை 1968 இல் பிரசுரமானது. கணையாழி, தாமரை, தினமணி, கல்கி, சூர்யோதயா, அரும்பு, நிலாவரை, தாய், செய்தி, ஈழநாடு தினபதி, சிந்தாமணி, தினகரன், மல்லிகை ஞானம், தாய்வீடு, காலம், இலக்கு, கூர், பதிவுகள் முதலான ஊடகங்களில் இவரது படைப்புக்கள் வெளிவந்துள்ளன.
# தேவகாந்தன்

## வெளிவந்த நூல்கள்

### புதினங்கள்

- *உயிர்ப்பயணம்*, 1985
- *விதி* 1993
- *நிலாச்சமுத்திரம்*
- *யுத்தத்தின் முதலாம் அதிகாரம்*, 2004, பூபாலசிங்கம் பதிப்பகம்
- *திருப்படையாட்சி* 1998
- *வினாக்காலம்* 1998
- *அக்னிதிரவம்* 2000
- *உதிர்வின் ஓசை* 2001
- *ஒரு புதிய காலம்* 2001
- *கனவுச்சிறை* (முழுத்தொகுப்பு), 2014, காலச்சுவடு பதிப்பகம்
- *கலிங்கு*, 2017, வடலி பதிப்பகம்
- *கதாகாலம்* 2005
- *கந்தில்பாவை*, 2016, காலச்சுவடு
- *நதிமேல் தனித்தலையும் சிறுபுள்*, 2019, நற்றிணை பதிப்பகம்
- *லங்காபுரம்* 2007
- *கலாபன் கதை* 2019, காலச்சுவடு
- *மேகலை கதா* 2020, பூபாலசிங்கம் பதிப்பகம்
# தேவகாந்தன்

## வெளிவந்த நூல்கள்

### சிறுகதைகள்

- *நெருப்பு* 1995, பாரிநிலையம்
- *இன்னொரு பக்கம்*
- *காலக்கனா*
- *ஆதித்தாய்* 2017, ஜீவநதி வெளியீடு
# தேவகாந்தன்

## வெளிவந்த நூல்கள்

### குறும் புதினங்கள்

- *எழுதாத சரித்திரங்கள்*
- *திசைகள்* 1997, மித்ர வெளியீடு
# தேவகாந்தன்

## வெளிவந்த நூல்கள்

### கட்டுரைகள்

- *நுண்பொருள் : அறம் பொருள் காமம்* 2019, அகம் வெளியீடு
- நவீ*ன இலக்கியம் : ஈழம் புகலிடம் தமிழகம்* 2019, பூபாலசிங்கம் பதிப்பகம்
# தேவகாந்தன்

## வெளிவந்த நூல்கள்

### உரைவீச்சு

- *ஒரு விடுதலைப் போராளி*
# தேவகாந்தன்

## திரைத்துறையில் பங்களிப்பு

- ‘கன்னத்தில் முத்தமிட்டால்’ திரைப்படத்தின் திரைக்கதை வசனத்தில் இலங்கைத் தமிழ் சார்ந்த உரையாடலில் பங்களித்தார்.
- In the Name of Buddha என்ற சினிமாவிலும் பங்களித்தார்.
# தேவகாந்தன்

## தொலைக்காட்சியில் பங்களிப்பு

- ஆம்னி தொலைக்காட்சியின் ஆரம் தமிழ் ஒளிபரப்பில் செய்தியாளனாக பணியாற்றினார்.
# தேவகாந்தன்

## பரிசுகள் விருதுகள்

- *நெருப்பு* சிறுகதைத்தொகுப்புக்காக திருப்பூர் தமிழ்ச் சங்கம் விருது 1996
- *நெருப்பு* சிறுகதைத்தொகுப்புக்காக லில்லி தேவசிகாமணி விருது 1996
- தமிழ்நாடு தமிழ் வளர்ச்சித்துறை நாவல் பரிசு 1998
- *கனவுச் சிறை* நாவலுக்காக Tamil Literary Garden Award - 2014
- தமிழர் தகவல் விருது 2013
# தேவகாந்தன்

## வெளியிணைப்புகள்

- தேவகாந்தனின் நூல்கள் சில நூலகத்தில்
- பதிவுகளில் தேவகாந்தன் பக்கம்
- ஞானம் சஞ்சிகை நேர்காணல்
- வலைப்பதிவு
# மான்போர்ட் பள்ளி, ஏற்காடு

**மான்போர்ட் பள்ளி** (*Montfort School, Yercaud*) என்பது தென்னிந்தியாவின், தமிழ்நாட்டின், சேலம் அருகே உள்ள ஏற்காட்டில் புனித கேப்ரியல் மாண்ட்போர்ட் பிரதர்ஸ் நடத்தும் ஒரு இருபாலர் பள்ளியாகும் . பள்ளியின் குறிக்கோளுரையாக Virtus Et Labour உள்ளது. இது "நல்லொழுக்கம் மற்றும் உழைப்பு" என்று மொழிபெயர்க்கப்பட்டுள்ளது. சீருடை வண்ணங்கள் நீலம் மற்றும் பொன் நிறம்.  
இந்தப் பள்ளியானது ஏர்க்காடு சிறிய ஏரியின் பக்கமாக நேர் கிழக்கில் அமைந்துள்ளது. ஏர்க்காட்டில் தோட்ட முதலாளிகளாக விளங்கிய ஆங்கிலோ இந்தியர்களின் குழந்தைகளுக்கு மேலைநாட்டு முறையில் ஒரு கல்விக்கூடம் தேவைப்பட்டது. திருவாளர் ஏஜீன் என்ற கத்தோலிக்கப் பாதிரியார் கி. பி. 1917-இல் இப்பள்ளியைத் துவக்கினார். துவக்கும்போது ஏழுமாணவர்களே சேர்ந்தனர். இங்கு மாணவர் விடுதி உள்ளது இங்கு வெளியூர் மாணவர்கள் பலர் தங்கிப் பயிலுகின்றனர். இப்பள்ளி இப்பொழுது புனித கிப்ரியல் திருச்சபையாரால் நடத்தப்படுகிறது. சிறந்த ஆங்கிலப் பயிற்சியும், கலைப் பயிற்சியும், இங்கு அளிக்கப்படுகின்றன. ஒரு காலத்தில் இராக், சையாம், கேரளம், இலங்கை, மலேயா, முதலிய நாடுகளிலிருந்தும், இந்தியாவின் எல்லாப் பகுதிகளிலிருந்தும் மாணவர்கள் இங்குவந்து கல்வி கற்றனர்.
# மான்போர்ட் பள்ளி, ஏற்காடு

## குறிப்பிடத்தக்க முன்னாள் மாணவர்கள்

- மோகன் சிவானந்த் ஆசிரியர், ரீடர்ஸ் டைஜஸ்ட் இந்தியா இதழ்
- அன்புமணி ராமதாஸ் - முன்னாள் மத்திய சுகாதார மற்றும் குடும்ப நல அமைச்சர்
- சசி தரூர் - முன்னாள் வெளியுறவு அமைச்சர்
- ஜான் விக்டர் கென்னடி (சியான் விக்ரம் ) - நடிகர்
- ரோஜர் பின்னி - 1983 உலகக் கோப்பை வென்ற இந்திய கிரிக்கெட் அணியில் ஆல் ரவுண்டர்
- நாகேஷ் குக்குனூர், திரைப்படத் தயாரிப்பாளர்
- ஜோஸ் கே. மணி, அரசியல்வாதி
- ஆகாஷ் ஸ்கைப்ளிட்ஸ், சிஎஸ்: ஜிஓ குளோபல் எலைட்
- ஷானவாஸ், நடிகர்
- ஜேக்ஸ் பெஜாய் - இசை இயக்குநர், மலையாளத் திரைப்படத் தொழில்
# கம்போடியாவின் கலாச்சாரம்

.
கம்போடியாவின் நீண்ட வரலாறு முழுவதும், மதமானது கலாச்சார உத்வேகத்தின் முக்கிய ஆதாரமாக இருந்து வருகிறது. ஏறக்குறைய இரண்டாயிரம் ஆண்டுகளில், கம்போடியர்கள் ஒரு தனித்துவமான கெமர் கலாச்சாரத்தையும், நம்பிக்கை முறையை பூர்வீக நம்பிக்கைகள், இந்திய மதங்களான பௌத்தம், இந்து மதம் ஆகியவற்றின் ஒத்திசைவிலிருந்து உருவாக்கியுள்ளனர் . கி.பி 1 ஆம் நூற்றாண்டில் இந்தியக் கலைகளும், இந்திய கலாச்சாரமும், நாகரிகமும், அதன் மொழிகளும் தென்கிழக்காசியாவின் பிரதான நிலத்தை அடைந்தது. சீனாவுடன் வர்த்தகம் செய்வதற்கான வழியில் கடல்சார் வணிகர்கள் இந்திய பழக்கவழக்கங்களையும் கலாச்சாரத்தையும் தாய்லாந்து வளைகுடா மற்றும் பசிபிக் பகுதிகளில் உள்ள துறைமுகங்களுக்கு கொண்டு வந்ததாக பொதுவாக நம்பப்படுகிறது. இந்தியக் கருத்துக்களின் வருகையால் பயனடைந்த முதல் கெமர் மாநிலமாக பனன் இராச்சியம் இருக்கலாம். பிரெஞ்சு செல்வாக்கும் இங்கு உள்ளது.
# கம்போடியாவின் கலாச்சாரம்

## வரலாறு

ஆலயம் மிகவும் பிரபலமான கம்போடிய பாரம்பரிய தளம்.]]
கம்போடியாவின் பொற்காலம் 9 மற்றும் 14 ஆம் நூற்றாண்டுகளுக்கு இடையில் இருந்தது. அங்கோர் காலத்தில், இது ஒரு சக்திவாய்ந்த மற்றும் வளமான பேரரசாக இருந்தது. இது தென்கிழக்கு ஆசியா முழுவதிலும் செழித்து ஆதிக்கம் செலுத்தியது. எவ்வாறாயினும், அங்கோர் அதன் பெருகிய முறையில் சக்திவாய்ந்த அண்டை நாடுகளான தாய்லாந்து மற்றும் தாய் வியட் ஆகியவற்றுடன் தொடர்ச்சியான போருக்குப் பின்னர் சரிந்துவிட்டது. இருப்பினும், இந்த காலகட்டத்தில் எழுப்பப்பட்ட பல கோயில்கள், பேயன் மற்றும் அங்கோர் வாட் போன்றவை இன்றும் உள்ளன, அவை தாய்லாந்து, கம்போடியா, லாவோஸ், வியட்நாம் ஆகிய நாடுகளில் முழுவதும் சிதறிக்கிடக்கின்றன. இது கெமர் கலை மற்றும் கலாச்சாரத்தின் மகத்துவத்தை நினைவூட்டுகிறது. இந்த காலகட்டத்தில் கலை, கட்டிடக்கலை, இசை மற்றும் நடனம் ஆகியவற்றில் கம்போடியாவின் ஈடு இணையற்ற சாதனைகள் பல அண்டை ராச்சியங்களான தாய்லாந்து மற்றும் லாவோஸில் பெரும் தாக்கத்தை ஏற்படுத்தியுள்ளன. தற்போதைய கம்போடியாவுடன் பல நெருக்கமான பண்புகளைப் பகிர்ந்து கொள்வதால் அங்கோரிய கலாச்சாரத்தின் விளைவு இன்றும் அந்த நாடுகளில் காணப்படுகிறது.
# கம்போடியாவின் கலாச்சாரம்

## மதம்

கம்போடியாவில் பிரதானமாக பௌத்த மதம் மாக உள்ளது. மக்கள் தொகையில் 80% தேரவாத பௌத்தர்கள், 1% கிறிஸ்தவர்கள், மீதமுள்ள மக்களில் பெரும்பாலோர் இசுலாம், இறைமறுப்பு அல்லது ஆன்ம வாதம் ஆகியவற்றைப் பின்பற்றுகிறார்கள்.
# கம்போடியாவின் கலாச்சாரம்

## சமூக அமைப்பு

கெமர் கலாச்சாரம் மிகவும் படிநிலையாக இருக்கிறது . ஒரு நபரின் வயது எவ்வளவு அதிகமாக இருக்கிறதோ, அவ்வளவு அதிகமான மரியாதை அவர்களுக்கு வழங்கப்பட வேண்டும். கம்போடியர்கள் பெயருக்கு முன் அவர்களின் மூப்புக்கு ஒத்த ஒரு படிநிலை தலைப்புடன் உரையாற்றப்படுகிறார்கள். ஒரு திருமணமான தம்பதியினர் தங்களால் செயல்பட முடியாத அளவுக்கு வயதாகும்போது, அவர்கள் தங்கள் இளைய குழந்தையின் குடும்பத்தை உள்ளே அழைக்கவும், வீட்டை நடத்துவதை எடுத்துக் கொள்ளவும் அழைக்கலாம். அவர்களின் வாழ்க்கையில் இந்த கட்டத்தில், அவர்கள் உயர்ந்த அந்தஸ்தை அனுபவிக்கிறார்கள்.
# கம்போடியாவின் கலாச்சாரம்

## சம்பிரதாயம்

கெமர் கலாச்சாரத்தில் ஒரு நபரின் தலையில் அந்த நபரின் ஆத்மா இருப்பதாக நம்பப்படுகிறது-எனவே ஒருவரின் கால்களைத் தொடுவது தடைசெய்யப்படுகிறது. ஒரு நபரை சுட்டிக்காட்டுவதற்கு கால்களைப் பயன்படுத்துவது, அல்லது கால் மேல் காலை வைத்து உட்கார்ந்து அல்லது தூங்குவது மிகவும் அவமரியாதைக்குரியதாக கருதப்படுகிறது. ஏனெனில் பாதங்கள் உடலின் மிகக் குறைந்த பகுதியாகவும், தூய்மையற்றதாகவும் கருதப்படுகின்றன .  
மக்கள் தங்களுக்குள் வணக்கம் செய்யும்போது அல்லது மரியாதை காட்டும்போது, இந்தியாவில் பயன்படுத்தப்படும் வணக்கம் என்ற சொல்லின் சமசுகிருத வார்த்தையான நமஸ்தே என்பதையும், தாய் வைக்கு ஒத்த "சம்பியா" சைகையையும் பயன்படுத்துகிறார்கள்.
# திகாயிட் உம்ராவ் சிங்

**திகாயிட் உம்ராவ் சிங்** *(Tikait Umrao Singh)* 1857 ஆம் ஆண்டு நடைபெற்ற இந்திய விடுதலைப் போரில் பங்கேற்ற சுதந்திரப் போராட்ட வீர்ராவார். அரசரும் சுதந்திரப்போராட்ட வீர்ருமான திகாயிட் உம்ராவ் சிங் சார்க்கண்டு மாநிலத்திலுள்ள ராஞ்சி மாவட்டத்தில் இருந்த பந்த்கவா என்ற சிற்றரசுக்கு ராசாவாக இருந்தார். 1857 ஆம் ஆண்டு இந்திய விடுதலைப்போரில் கிழக்கிந்திய கம்பெனி படை ராஞ்சியை ஆக்கிரமிப்பதைத் தடுப்பதில் இவரும் இவரது சகோதரர் காசி சிங்கும் முக்கியப் பங்கு வகித்தனர்.  
சார்க்கண்டில் உள்ள ஓர்மஞ்சி தொகுதியின் கட்டங்கா கிராமத்தில் திகாயிட் உம்ராவ் சிங் பிறந்தார். தன்னிடம் திவானாக பணிபுரிந்த சேக் பிகாரியுடன் இணைந்து ராஞ்சி ராம்கார் பாதையிலுள்ள சுட்டுபாலு பகுதியில் மரங்களை வெட்டித்தள்ளி கிழக்கிந்திய கம்பெனி படை ராஞ்சியை ஆக்கிரமிப்பதைத் தடுத்தார். கிழக்கிந்தியப் நிறுவனப் படையுடன் இவர்களிருவரும் சண்டையிட்டனர். பின்னர் ஆங்கிலேயர்கள் இவரை சேக் பிகாரியுடன் சேர்த்து 1858 ஆம் ஆண்டு ராம்கர் சுட்டுபாலுவில் ஆலமரத்தில் தூக்கிலிட்டனர்.
# வேதி உலோகவியல்

**வேதி உலோகவியல்** *(Chemical metallurgy)* என்பது உலோகங்களின் தாதுக்களிலிருந்து உலோகங்களைப் பெறுவதற்கான விஞ்ஞானமாகும். வேதியியலுக்குச் சொந்தமான ம்ற்ற துறைகளின் அணுகுமுறையுடன் உலோகங்களின் வினைகளை இப்பிரிவு கருத்தில் கொள்கிறது. எனவே வேதி உலோகவியல் உலோகங்களின் வினைத்திறனை உள்ளடக்கியது என்றும் முக்கியமாக குறைப்பு, ஆக்சிசனேற்றம் மற்றும் உலோகங்களின் வேதியியல் செயல்திறன் ஆகியவற்றில் அக்கறை கொண்டுள்ளது என்றும் கருதலாம்.  
கனிமச் செயலாக்கம், உலோகங்கள் பிரித்தெடுத்தல், வெப்ப இயக்கவியல், மின் வேதியியல் மற்றும் வேதியியல் சிதைவு ஆகியவை வேதி உலோகவியலில் ஆய்வு செய்யப்படும் பகுதிகளில் அடங்கும்.
# சுவாமி விவேகானந்தா விமானநிலையம்

**சுவாமி விவேகானந்த வானூர்தி நிலையம்** (Swami Vivekananda Airport) (பிப்ரவரி 2018 வரை VARPஎன குறிப்பிடப்பட்டது). இந்த விமான நிலையம் முன்பு ராய்ப்பூர் விமான நிலையம் என்று அழைக்கப்பட்டது. இந்தியாவின் சத்தீசுகர் மாநிலத்தின் முதன்மையான விமான நிலையமாக இது உள்ளது. இந்த விமான நிலையம் ராய்ப்பூருக்கும் நயா ராய்ப்பூருக்கும் இடையில் ( மன்னாவில் அமைந்துள்ளது. பயணிகள் போக்குவரத்தில் இந்தியாவின் 28வது இடத்தினையும் பரபரப்பான விமான இயக்கத்தில் 29வது இடத்தினையும் பெறும் நிலையமாகவும் உள்ளது.  
இந்த விமானநிலையத்திற்கு 2012 ஆம் ஆண்டு ஜனவரி 24 அன்று, சுவாமி விவேகானந்தர் நினைவாகப் பெயரிடப்பட்டது. விவேகானந்தர் ராய்ப்பூரில் தனது வாழ்க்கையின் பெரும்பகுதியைக் கழித்ததன் நினைவாகப் பெயரிடப்பட்டது.
# சுவாமி விவேகானந்தா விமானநிலையம்

## ஓடுதளம்

சுவாமி விவேகானந்தர் விமான நிலையத்தில் ஒற்றை ஓடுபாதை உள்ளது - ஓடுபாதை நீளமும் அகலமும் உடையது. ஓடுபாதையின் நீளம் நீட்டிக்கப்படுவதன் மூலம் நீளமாக மாற்றப்பட உள்ளது.  
விமான ஓடு தளம் கேட்-1ல் இரவு நேரங்களில் விமானம் இறங்கும் வசதிகளான ஓடுதளம் 24 மற்றும் டீவிஓஆர், டீஎமஈ, எண்டீபி, மற்றும் பிஏபிஐ கண்காணிப்பு உபகரணங்களைக் கொண்டது.  
ஆறு ஏ 320 / பி 737 வகை விமானங்களை நிறுத்தும் வசதியினையும், ஹெலிபேடு ஒன்றும் உள்ளது. விமானநிலையத்தில் செயல்படும் தீயணைப்பு நிலையம் VI வகையுடன் VII மீட்பு வசதியுடன் திறன் வாய்ந்ததாக உள்ளது.
# சுவாமி விவேகானந்தா விமானநிலையம்

## முனையங்கள்

### புதிய ஒருங்கிணைந்த முனையம்

புதிய ஒருங்கிணைந்த முனையம் 7 நவம்பர் 2012 அன்று அப்போதைய இந்திய ஜனாதிபதி பிரணாப் முகர்ஜி அவர்களால் திறக்கப்பட்டது. செலவில் கட்டப்பட்ட இம்முனையம் பரப்பளவில் கட்டடங்களைக் கொண்டுள்ளது. இம்முனையத்தில் ஒரே நேரத்தில் 400 சர்வதேச பயணிகள் உட்பட 1300 பயணிகளைக் கையாளும் வகையில் வடிவமைக்கப்பட்டுள்ளது.  
புதிய முனையத்தில் இரண்டு ஏரோ-பாலங்கள், எட்டு பயண நுழைவாயில், இருபது சோதனை கவுண்டர்கள், எட்டு ஊடுகதிர் பயண உடைமை சோதனை இயந்திரங்கள், நான்கு பாதுகாப்பு கவுண்டர்கள் மற்றும் பயண உடைமைக்கான இரண்டு நகரும் பட்டைகள் உள்ளன. மூன்றாவது ஏரோ-பாலத்திற்கான கட்டுமானப் பணிகள் நடைபெற்று வருகின்றன.
# சுவாமி விவேகானந்தா விமானநிலையம்

## முனையங்கள்

### சரக்கு முனையம்

பொதுவான உள்நாட்டு பயனர் சரக்கு முனையம் (சி.யு.டி.சி.டி) 2016 ஜூன் 4ஆம் நாளன்று திறக்கப்பட்டது. இதன் மூலம் விமான சரக்கு போக்குவரத்திற்கான மாநிலத்தின் நீண்டகால கோரிக்கையை நிறைவேறியது. AAI பழைய முனையக் கட்டடத்தைச் சரக்கு நடவடிக்கைகளைக் கையாள மாற்றப்பட்டுள்ளது. அகமதாபாத்தை மையமாகக் கொண்ட ஜி.எஸ்.இ.சி லிமிடெட் ஐந்து வருட காலத்திற்கு இம்முனையத்தினை இயக்குவதற்கும் பராமரிப்பதற்கும் ஒப்பந்தம் பெற்றுள்ளது.
# சுவாமி விவேகானந்தா விமானநிலையம்

## விமான நிறுவனங்கள் மற்றும் இடங்கள்

| ஏர் இந்தியா | டெல்லி, மும்பை, நாக்பூர், விசாகப்பட்டினம் |  |
| --- | --- | --- |
| அலையன்சு ஏர் | போபால், ஹைதராபாத், ஜதாபூர், ஜெய்பூர், சஜார்சுகுடா, கொல்கத்தா, ராஞ்சி |  |
| இண்டிகோ | அகமதாபாத், அலகாபாத், பெங்களூரு, சென்னை, டெல்லி,ஹைதராபாத், கோவா, இந்தூர், கொச்சி, கொல்கத்தா, லக்னோ, மும்பை, பாட்னா, ஸ்ரீநகர் |  |
| விஸ்தாரா | டெல்லி, மும்பை | } |
# சுவாமி விவேகானந்தா விமானநிலையம்

## இணைப்பு

ராய்பூர் நகரப் புகைவண்டி நிலையத்திலிருந்து 16 கிலோமீட்டர் தொலைவிலும், பாண்ட்ரி பேரூந்து முனையத்திலிருந்து 14 கிலோ மீட்டர் தொலைவிலும் இந்த விமான நிலையம் அமைந்துள்ளது. இந்த பகுதிகளிடையே வாடகை வாகனங்கள், மற்றும் ராய்ப்பூர் நகர்ப்புற பொது போக்குவரத்து மூலமும் அண்டை நகரங்களான பிலாய் மற்றும் துர்க்குக்கு நேரடி குளிரூட்டப்பட்ட நகரப் பேருந்துகளும் இயக்கப்படுகிறது.  
ஓலா மற்றும் உபர் வாடகை கார்கள் விமான புறப்பாடு மற்றும் வருகை வாயில்களில் கிடைக்கின்றன. தனியார் வாடகை வாகனங்கள் சேவை வசதியும் உள்ளது.
# வெற்றிட உலோகவியல்

**வெற்றிட உலோகவியல்** *(Vacuum metallurgy)* என்பது ஒரு கட்டுப்படுத்தப்பட்ட வளிமண்டலத்தில் உலோகங்களை உருவாக்குவது, வடிவமைப்பது அல்லது சூடுபடுத்துவது போன்ற செயல்பாடுகளை உள்ளடக்கிய பொருளறிவியல் நுட்பமாகும். இத்துறையில் சாதாரண வளிமண்டல அழுத்தத்தை விடக் குறைவான அழுத்தங்களில் இச்செயல்கள் கையாளப்படுகின்றன. வளிமண்டலத்தில் உள்ள வாயுக்களால் உலோகம் மாசுபடுவதைத் தடுப்பதே வெற்றிட உலோகவியலின் நோக்கமாகும். மாறாக, சில செயல்முறைகளில் குறிப்பிட்ட சில வாயுக்களை மட்டும் உற்பத்தியின் ஒரு பகுதியாக சில செயல்முறைக்கு அறிமுகப்படுத்துவதும் உண்டு. எஃகு தயாரிக்கும் நடவடிக்கைகளில் வெற்றிடத்தை குறைத்தல், ஒளியியல் மற்றும் குறைக்கடத்திகள் தயாரிப்பதில் மெல்லிய உலோக அடுக்குகளின் மீது வெற்றிட வேதிப் படிவு, வெற்றிட வார்ப்படம், உலோகக் கலவைகளின் வெற்றிட வில் மீளுருவாக்கம் மற்றும் வெற்றிட மின்தூண்டல் உருகுதல் ஆகியவை வெற்றிட உலோகவியலின் சில எடுத்துக்காட்டுகளாகும்.
# சுல்தான் அகமது பள்ளிவாசல்

**சுல்தான் அகமது பள்ளிவாசல்** (**Sultan Ahmed Mosque)** என்றும் **நீல பள்ளிவாசல்** என்றும் அழைக்கப்படும் இது துருக்கியின் இசுதான்புல்லில் அமைந்துள்ள உதுமானியப் பேரரசு கால பள்ளிவாசலாகும். தற்போதும் செயல்பாட்டிலிருக்கும் இந்த பள்ளிவாசல், இது ஏராளமான சுற்றுலா பார்வையாளர்களை ஈர்க்கிறது. சுல்தான் முதலாம் அகமது ஆட்சியின் போது இது 1609 முதல் 1616 வரை கட்டப்பட்டது. இது சமூகத்திற்கான பல்வேறு தொண்டு சேவைகளுக்கான பிற கட்டிடங்கள், அகமதுவின் கல்லறை, ஒரு மதரசா, ஒரு நல்வாழ்வு மையம் ஆகியவற்றைக் கொண்டுள்ளது. கையால் வரையப்பட்ட நீல ஓடுகள் மசூதியின் உட்புற சுவர்களை அலங்கரிக்கின்றன. இதனால், இரவில் இது நீல நிறமாகக் காணப்படுகிறது. விளக்குகள் இதன் ஐந்து முக்கிய குவிமாடங்கள், ஆறு மினாரெட்டுகள் மற்றும் எட்டு இரண்டாம் நிலை குவிமாடங்களை வடிவமைக்கின்றன. நீல பள்ளிவாசல் கட்டப்படும் வரை மற்றொரு பிரபலமான சுற்றுலாத் தலமாக இருந்த இஸ்தான்புல்லின் பிரதான பள்ளிவாசலான ஹேகியா சோபியாவிற்கு அடுத்ததாக அமைந்துள்ளது. இது .
# சுல்தான் அகமது பள்ளிவாசல்

## வரலாறு

உதுமானியப் பேரரசுக்கும் அப்ஸ்பர்க் முடியாட்சிக்கும் இடையிலான பதினைந்து ஆண்டுகால யுத்தத்தை நவம்பர் 11, 1606 அன்று முடிவுக்குக் கொண்டுவந்த சமாதான உடன்படிக்கைகளின் ஒரு பகுதியான சிட்வடோரோக் அமைதி ஒப்பந்ததிற்குப் பிறகும், பெர்சியாவுடனான 1603–18 வரை நடந்த போரில் ஏற்பட்ட நஷ்டத்திற்குப் பிறகும்,உதுமானியப் பேரரசின் அதிகாரத்தை மீண்டும் உறுதிப்படுத்த சுல்தான் முதலாம் அகமது இசுதான்புல்லில் ஒரு பெரிய பள்ளிவாசலைக் கட்ட முடிவு செய்தார். இது நாற்பது ஆண்டுகளுக்கும் மேலாக முதல் ஏகாதிபத்திய பள்ளிவாசலாக இருந்தது. அவரது முன்னோடிகள் தங்களால் எழுப்பப்பட்ட பள்ளிவாசல்களுக்கு போரின் கொள்ளையிலிருந்து பணம் செலுத்தியிருந்தாலும், முதலாம் அகமது அரசின் கருவூலத்திலிருந்து நிதியை வாங்கினார். ஏனெனில் அவர் குறிப்பிடத்தக்க வெற்றிகளைப் பெறவில்லை. இந்த கட்டுமானம் 1609 இல் தொடங்கப்பட்டு 1616 இல் நிறைவடைந்தது.  
இது உலமாக்கள், முஸ்லிம் நீதிபதிகளிடையே கோபத்தை ஏற்படுத்தியது. பைசாந்தியப் பேரரசர்களின் அரண்மனையின் தளத்தில், ஹேகியா சோபியா (அந்த காலத்தில், இசுதான்புல்லில் இருந்த ஏகாதிபத்திய பள்ளிவசல்) மற்றும் *ஹிப்போட்ரோம்* ஆகியவற்றின் முன்னால் இது கட்டப்பட்டது.
# சுல்தான் அகமது பள்ளிவாசல்

## கட்டிடக்கலை

இந்த பள்ளிவாசலில் ஐந்து முக்கிய குவிமாடங்கள், ஆறு மினாரெட்டுகள் மற்றும் எட்டு இரண்டாம் நிலை குவிமாடங்கள் உள்ளன. இந்த வடிவமைப்பு இரண்டு நூற்றாண்டுகளின் உதுமானியர்களின் பள்ளிவாசல் வளர்ச்சியின் உச்சமாகும். இது அருகே இருக்கும் ஹேகியா சோபியாவின் பல பைசாந்தியர்களின் கூறுகளை பாரம்பரிய இஸ்லாமிய கட்டிடக்கலைகளுடன் இணைத்துள்ளது. மேலும் இது அவர்கள் காலத்தின் கடைசி பெரிய பள்ளிவாசலாக கருதப்படுகிறது. கட்டிடக் கலைஞரும், குடிசார் பொறியாளருமான, *செடெப்கர் மெக்மத் அகா*, தனது எஜமானர் சினானின் கருத்துக்களை ஒருங்கிணைத்தார். இது மிகப்பெரிய அளவு, கம்பீரத்தையும், சிறப்பையும் நோக்கமாகக் கொண்டது. மேல் பகுதி சுமார் 60 வெவ்வேறு துலிப் வடிவங்களில் கையால் வரையப்பட்ட மெருகூட்டப்பட்ட சுமார் 20,000 பீங்கான்களால் அலங்கரிக்கப்பட்டுள்ளது. கீழ் தளம் 200 படிந்த கண்ணாடி சாரளங்களால் ஒளிருகின்றது. இந்த பள்ளிவாசலுக்கு முன்னதாக ஒரு பெரிய நீரூற்றும், நீர் வெளியேருவதற்கான சிறப்பு பகுதி கொண்ட ஒரு முன்பகுதியும் உள்ளது. மேற்குப் பகுதியில் உள்ள மாளிகையின் நுழைவாயிலில் ஒரு இரும்புச் சங்கிலி தொங்குகிறது. சுல்தான் மட்டுமே இதன் வழியே குதிரையில் சவாரி செய்ய அனுமதிக்கப்பட்டார். மேலும் அவர் சங்கிலியைத் தாக்காதபடி தலையைக் குணிந்து செல்ல வேண்டும், இது அல்லாஹ்வின் முன் ஆட்சியாளரின் மனத்தாழ்மையை உறுதிப்படுத்தும் ஒரு அடையாள சைகையாகும்.
# சுல்தான் அகமது பள்ளிவாசல்

## திருத்தந்தை பதினாறாம் பெனடிக்ட்டின் வருகை

திருத்தந்தை பதினாறாம் பெனடிக்ட், நவம்பர் 30, 2006 அன்று துருக்கி பயணத்தின் போது சுல்தான் அகமது பள்ளிவாசலுக்கு வருகை புரிந்தார். இந்த வருகை ஒரு முஸ்லிம் வழிபாட்டுத் தலத்திற்கு வருகை தந்த இரண்டாவது போப்பாண்டவர் என ஆனது. தனது காலணிகளை அகற்ளை மூடி அமைதியான தியானத்தில் இருந்தார். இஸ்தான்புல்லின் முப்தி முஸ்தபா காக்ரேசியும், நீல மசூதியின் இமாம் எமருல்லா ஹதிபோகுவும் ஆகியோரும் அவருடன் அருகருகே இருந்தனர்.
# அளவீட்டு முறை (ஒளிப்படவியல்)

ஒளிப்படவியலில் **அளவீட்டு முறை** (Metering mode) என்பது, புகைப்படம் எடுப்பதில் ஒரு ஒளிப்படக்கருவியின் சரியான வெளிப்பாட்டை (Exposure) தீர்மானிக்கும் வழியைக் குறிக்கிறது. ஒளிப்படக்கருவிகளை பயன்படுத்தும்போது, பொதுவாக குறிப்பிட்ட இடம் (Spot), நிலையிட்ட சராசரி (Center-weighted average) அல்லது பல மண்டலம் (multi-zone) போன்ற அளவீட்டு முறைகளுக்கு இடையே தேர்ந்தெடுத்து செயற்படுத்தப்படுகிறது.
வெவ்வேறு அளவீட்டு முறைகளானது, பல்வேறு வகையான ஒளிகளின் நிலைகளில் பயன்படுத்த மிகவும் பொருத்தமான ஒன்றைத் தேர்ந்தெடுத்து பயன்படுத்த உதவுகிறது. தொழில்முறை புகைப்படக் கலைஞர்கள் சிக்கலான ஒளி சூழ்நிலைகளில், ஒளிப்படக்கருவியில் நிர்ணயிக்கப்பட்ட அமைப்பைப் பொறுத்து, கையேடு பயன்முறையில் (manual mode) செயற்படவே விரும்புகிறார்கள்.
# அளவீட்டு முறை (ஒளிப்படவியல்)

## அளவீட்டு முறைகளின் எடுத்துக்காட்டுகள்

)]]
# அளவீட்டு முறை (ஒளிப்படவியல்)

## அளவீட்டு முறைகளின் எடுத்துக்காட்டுகள்

### புள்ளி அளவி

புள்ளி அளவி (spot metering) மூலம், ஒளிப்படக்கருவி காட்சியின் மிகச் சிறிய பகுதியை மட்டுமே (காட்சிக் காணி பகுதியில் 1–5%) அளவிடும். இயல்பாகவே இது காட்சியின் மையம். புகைப்படக் கலைஞர் வேறுபட்ட தூர மையத்தின் இடத்தைத் தேர்ந்தெடுக்கலாம், அல்லது அளவீடு செய்த பிறகு ஒளிப்படக்கருவியை நகர்த்துவதன் மூலம் மறுபரிசீலனை செய்யலாம்.  
புள்ளி அளவீட்டை பயன்முறையில் சட்டகத்தின் பிற பகுதிகளால் பாதிக்கப்படுவதில்லை. இது பொதுவாக மிக உயர்ந்த மாறுபட்ட காட்சிகளை படமாக்க பயன்படுகிறது. எடுத்துக்காட்டாக, பின்னிணைந்த சூழ்நிலையில், ஒரு நபரின் பின்னால் உதயமாக கூடிய சூரியன் இருக்கலாம், அதன் மூலம் அவர் முகம் உடல் மற்றும் மயிரிழையைச் சுற்றியுள்ள பிரகாசமான ஒளிவட்டத்தில் இருண்டதாக இருக்கும். மயிரிழையைச் சுற்றியுள்ள மிகவும் பிரகாசமான ஒளியின் வெளிப்பாட்டை சரிசெய்வதற்குப் பதிலாக, நபரின் முகத்திலிருந்து பிரதிபலிக்கும் ஒளியை, ஒளிப்பட கருவியின் புள்ளி அளவீட்டு பயன்முறையில் மிகச்சரியான வெளிப்பாடு கிடைக்கும். முகம் சரியாக வெளிப்படுவதால், பின்புறம் மற்றும் மயிரிழையைச் சுற்றியுள்ள பகுதி அதிக பிரகாசமாக வெளிப்படும். பல சந்தர்ப்பங்களில், புள்ளி அளவி காட்சியின் ஒரு பகுதியின் ஒளி அளவை அதிகமாகவோ அல்லது குறைவாகவோ காண்பிக்கும், இதனால் கவனமாக புள்ளியை சரியாக காட்சிகாணியில் கவனித்து காட்சியை பதிவு செய்ய வேண்டும்.  
புள்ளி அளவி பயன்பாட்டில் மற்றொரு எடுத்துக்காட்டு, நிலாவை புகைப்படம் எடுப்பது. பிற அளவீட்டு முறையில் இருண்ட வானப் பகுதியை ஒளிரச் செய்யும் முயற்சியில் ஒட்டுமொத்த வெளிப்பாட்டை அதிகரிக்கும், இதன் விளைவாக சந்திரனின் அதிகப்படியான வெளிப்பாடு ஏற்படுத்தும். புள்ளி அளவீட்டில் நிலவின் சரியான வெளிப்பாட்டைக் கொடுக்கிறது, மற்றும் ஏற்கனவே இருட்டாக இருக்கக்கூடிய மீதமுள்ள காட்சியை குறைத்து மதிப்பிட்டு குறைந்த வெளிபாடுடைய அப்பகுதியை நிராகரிக்கிறது. திரையரங்கு புகைப்படம் எடுப்பதற்கும் இந்த வகை அளவியை பயன்படுத்தப்படலாம், அங்கு பிரகாசமாக ஒளிரும் நடிகர்கள் மற்றும் இருண்ட அரங்கம் என இருவேறு சூழ்நிலை உள்ளது. புள்ளி அளவி என்பது மண்டல அமைப்பு சார்ந்துள்ள ஒரு முறையாகும்.
# அளவீட்டு முறை (ஒளிப்படவியல்)

## அளவீட்டு முறைகளின் எடுத்துக்காட்டுகள்

### நடு எடையுள்ள சராசரி அளவி

இந்த அமைப்பின் மீட்டரில், காட்சியின் 60-80 விழுக்காடு நடுப்பகுதியை எடுத்துக்கொண்டு, எஞ்சிய விளிம்புகளை நோக்கி "தூவல்" (Feather) செய்யப்படுகிறது.
# ஓமான் ஏர்

**ஓமான் ஏர் (Oman Air)** என்பது ஓமானின் தேசிய வானூர்தி நிறுவனம் ஆகும். ஓமான் ஏர் மஸ்கத் பன்னாட்டு வானுர்தி நிலையத்தை மையமாக கொண்டு உள்நாட்டு மற்றும் பன்னாட்டு பயணிகள் சேவைகளை இயக்குகிறது.
# ஓமான் ஏர்

## வரலாறு

ஓமான் ஏர் 1970 ஆம் ஆண்டு ஓமான் பன்னாட்டு சேவை (ஓஐஎச்) ஆரம்பிக்கப்பட்டது. முதலில் பீட் அல் பாலாச் வானூர்தி நிலையத்தில் பயணிகள் வானூர்தி சேவையை தொடங்கியது. 1972 ஆம் ஆண்டில் மஸ்கத் பன்னாட்டு வானூர்தி நிலையத்துக்கு மாற்றியது. 1977 ஆம் ஆண்டில் வளைகுடா விமானத்தை வாங்கியது.  
1993 ஆண்டு ஓமான் ஏர் நிறுவப்பட்டது. மார்ச் மாதம் போயிங் 737-300 வானூர்தி மஸ்கத்தில் இருந்து சலாலாவுக்கு சேவையை துவங்கியது. அதே ஆண்டு சூலை மாதம் முதல் பன்னாட்டு வானூர்தி சேவை துபாய்க்கு இயக்கப்பட்டது.
| நாடு | நகரம் | வானூர்தி நிலையம் | குறிப்புகள் | சான்று |
| --- | --- | --- | --- | --- |
| பகுரைன் | மனாமா | பகுரைன் பன்னாட்டு வானூர்தி நிலையம் | align= | align= |
| சீனா | குவாங்சௌ | குவாங்சோ பையுன் பன்னாட்டு வானூர்தி நிலையம் | align= | align= |
| எகிப்து | அலெக்சாந்திரியா | போர்க் எல் அரபு வானூர்தி நிலையம் | align= | align= |
| இந்தியா | பெங்களூர் | கெம்பெகவுடா பன்னாட்டு வானூர்தி நிலையம் | align= | align= |
# நீல டார்ட் ஏவியேசன்

**நீல டார்ட் ஏவியேசன் (Blue Dart Aviation)** என்பது சென்னை, தமிழ்நாடு மைய்யமாக கொண்டு செயல்படும் ஒரு சரக்கு வானூர்தி நிறுவனம் ஆகும். இது சென்னை அதன் முக்கிய மைய்யமாக வைத்து இந்தியாவின் 7 மெட்ரோ நகரங்களுக்கு தனது சேவைகளை இயக்குகிறது. செர்மன் தபால் நிறுவனமான டாய்ச் போஸ்ட் அதன் துணை நிறுவனமான ப்ளூ டார்ட் எக்ஸ்பிரசு மூலம் வானூர்தியில் 70% பங்குகளை வைத்திருக்கிறது.
# நீல டார்ட் ஏவியேசன்

## சேவைகள்

நீல டார்ட் ஏவியேசன் சூன் 2019 நிலவரப்படி, இந்தியாவிற்குள் சரக்கு வானூர்திகளை பின்வரும் இடங்களுக்கு இயக்குகிறது:
| அகமதாபாத் | சர்தார் வல்லபாய் படேல் சர்வதேச விமான நிலையம் |  |
| --- | --- | --- |
| பெங்களூர் | கெம்பேகவுடா சர்வதேச விமான நிலையம் |  |
| சென்னை | சென்னை சர்வதேச விமான நிலையம் | வானூர்தி மையம் |
| தில்லி | இந்திரா காந்தி சர்வதேச விமான நிலையம் |  |
| ஐதராபாத் | ராஜீவ் காந்தி சர்வதேச விமான நிலையம் |  |
| கொல்கத்தா | நேதாஜி சுபாசு சந்திரபோசு பன்னாட்டு வானூர்தி நிலையம் |  |
| மும்பை | சத்திரபதி சிவாஜி பன்னாட்டு வானூர்தி நிலையம் |  |
| குவகாத்தி | லோக்பிரியா கோபிநாத் பர்தலை சர்வதேச விமான நிலையம் |  |
# புவேர்ட்டோ பிரின்செசா நிலத்தடி ஆறு தேசியப் பூங்கா

**புவேர்ட்டோ பிரின்செசா நிலத்தடி ஆறு தேசியப் பூங்கா** (Puerto Princesa Subterranean River National Park) என்பது பிலிப்பீன்சின் பாதுகாக்கப்பட்ட பகுதியாகும். இந்தப் பூங்கா பலவான் தீவின் மேற்கு கடற்கரையில் உள்ள புனித பால் மலைத்தொடரில் அமைந்துள்ளது. இது புவேர்ட்டோ பிரின்செசா நகர மையத்திலிருந்து சுமார் 80 கிலோமீட்டர் (50 மைல்) வடக்கே உள்ளது. மேலும் புவேர்ட்டோ பிரின்செசா நிலத்தடி நதியைக் கொண்டுள்ளது. இதை 1992 முதல் புவேர்ட்டோ பிரின்செசா நகர அரசு நிர்வகித்து வருகிறது.  
இது 1999 இல் யுனெஸ்கோவின் உலக பாரம்பரிய தளமாக பட்டியலிடப்பட்டது. மேலும் 2012 இல் இயற்கையின் புதிய 7 அதிசயங்களாகவும் வகைபடுத்தப்பட்டது. இது 2012 இல் ராம்சார் ஈரநில தளமாகவும் மாறியது.
# புவேர்ட்டோ பிரின்செசா நிலத்தடி ஆறு தேசியப் பூங்கா

## விளக்கம்

இந்தப் தேசிய பூங்கா வடக்கே புனித பால் குடாவையும், கிழக்கே பாபூயன் நதியையும் எல்லையாகக் கொண்டுள்ளது. புவேர்ட்டோ பிரின்செசா நகர அரசு 1992 முதல் இந்தத் தேசியப் பூங்காவை நிர்வகித்து வருகிறது. சபாங் நகரத்திலிருந்து ஒரு படகு சவாரி மூலம் இதனை அடையலாம். இதன் பூங்காவின் சிறப்பம்சம் என்னவென்றால், அது நேரடியாக கடலுக்குள் பாய்கிறது.
# புவேர்ட்டோ பிரின்செசா நிலத்தடி ஆறு தேசியப் பூங்கா

## சமீபத்திய வரலாறு

2010 ஆம் ஆண்டில், சுற்றுச்சூழல் ஆர்வலர்கள், புவியியலாளர்கள் ஆகியோர் அடங்கிய குழு, நிலத்தடி நதியில் இரண்டாவது தளம் இருப்பதைக் கண்டுபிடித்தது. அதாவது குகைக்குள் சிறிய நீர்வீழ்ச்சிகள் உள்ளன. நிலத்தடி ஆற்றின் மேலே 300 மீ (980 அடி) அளவைக் கொண்ட ஒரு குகை, பாறை அமைப்புகள், பெரிய வௌவால்கள், ஆற்றின் ஆழமான நீர் துளை, அதிக நதி வழித்தடங்கள் , மற்றொரு ஆழமான குகை, அத்துடன் கடல் உயிரினங்கள் மற்றும் பலவற்றையும் அவர்கள் கண்டனர். ஆக்சிசன் பற்றாக்குறை காரணமாக நிலத்தடி ஆற்றின் ஆழமான பகுதிகள் ஆராய்வது கிட்டத்தட்ட சாத்தியமற்றதாக இருக்கிறது.  
நவம்பர் 11, 2011 அன்று, இது தற்காலிகமாக இயற்கையின் புதிய 7 அதிசயங்களில் ஒன்றாகத் தேர்ந்தெடுக்கப்பட்டது. இந்த தேர்வு சனவரி 28, 2012 அன்று அதிகாரப்பூர்வமாக உறுதி செய்யப்பட்டது.
# புவேர்ட்டோ பிரின்செசா நிலத்தடி ஆறு தேசியப் பூங்கா

## நிலவியல்

இந்த பூங்காவில் கரடு மலை நிலப்பரப்பு உள்ளது. புனித பால் நிலத்தடி நதி குகை 24 கிலோமீட்டர் (15 மைல்) நீளமானது. கபாயுகன் ஆற்றின் 8.2 கிலோமீட்டர் நீளம் (5.1 மைல்) நிலத்தடி பகுதியைக் கொண்டுள்ளது.மேற்கு பிலிப்பீன்சு கடலில் நேரடியாகப் பாயும் முன் இந்த நதி குகை வழியாகச் செல்கிறது. கடலில் இருந்து 4.3 கிலோமீட்டர் (2.7 மைல்) வரை படகு மூலம் செல்ல முடியும்.  
இந்த குகையில் உருகக்கூடிய பாறைகளும், புற்றுப்பாறைகளின் முக்கிய அமைப்புகளும், 360 மீட்டர் நீளமுள்ள (1,180 அடி) இத்தாலிய அறை உட்பட பல பெரிய அறைகளும் தோராயமாக 2.5 மில்லியன் சதுர மீட்டர் அளவைக் கொண்டுள்ளன. இது உலகின் மிகப்பெரிய குகை அறைகளில் ஒன்றாகும். கடலில் இருந்து ஆறு கிலோமீட்டர் (3.7 மைல்) வரை ஆற்றின் கீழ் பகுதி [[ஓதம்|அலை] தாக்கங்களுக்கு உட்பட்டது. மெக்சிகோவின் யுகடான் தீபகற்பத்தில் 2007 நிலத்தடி நதியைக் கண்டுபிடிக்கும் வரை இந்த நிலத்தடி ஆறு உலகின் மிக நீளமான நிலத்தடி ஆறாக புகழ் பெற்றிருந்தது.  
இப்பகுதி பல்லுயிர் பாதுகாப்புக்கான வாழ்விடத்தையும் குறிக்கிறது. இந்த தளம் முழு மலையிலிருந்து கடல் சூழல் அமைப்பைக் கொண்டுள்ளது. மேலும் ஆசியாவில் மிக முக்கியமான காடுகளைக் கொண்டுள்ளது. இது 1999 திசம்பர் 4 இல் யுனெஸ்கோவால் உலக பாரம்பரிய தளமாக வகைப்படுத்தப்பட்டுள்ளது.